2017. decemeber 15-én, pénteken

este 8 órakor a gimnázium Dísztermében

# **Schmal Dániel**

filozófus

tart előadást

**10 999 960**

címmel.

Kutatók szerint az idegrendszerünk másodpercenként hozzávetőleg *tizenegymillió* egységnyi információt továbbít az agyba (az érzékszervek receptorainak és az agy felé tartó idegrostoknak a száma alapján kalkulálva). Hasonló számítások alapján ebből másodpercenként mintegy *negyven* egységnyi válik számunkra tudatossá, így a címben jelölt szám – a negyvennel szemben – azt a roppant információtömeget jelzi, amely megismerő-rendszerünk számára másodpercről másodpercre adva van, de tudattalan marad. Mi a szerepe e tudattalanul befogadott és feldolgozott információmennyiségnek? Csaknem tizenegymillió láthatatlan kis kötél, amely minden pillanatban a környezetünkhöz és a világhoz kapcsol, miközben az, amit a világtól megkülönböztetett „önmagunknak” nevezünk, vagy az „énünknek” hívunk, jobbára a tudatos rész elenyészően felszínes rétegére épül. Az előadás e tudattalan feldolgozási folyamatok filozófiai következményeit vizsgálja. Milyen képet sugall mindez az emberről? Vajon nem vagyunk tökéletes félreértésben önmagunkkal kapcsolatban?

Minden érdeklődőt szeretettel hívunk és várunk!